Lav et referat af nedenstående tekst:

Tekst:
Det er ikke hver dag, at en klumpfisk på ikke mindre end 230 kilo skyller i land ved den nordjyske strandkyst. - I min levetid har man aldrig fundet en så stor klumpfisk, siger Annika Thomsen, havbiolog på Nordsøen Ocenarium. Ikke desto mindre blev den gigantiske klumpfisk fundet på stranden ved Saltum mandag. Og onsdag blev den så dissekeret på Nordsøen Ocenarium i Hirtshals, hvorfra TV2 Nord sendte live. - Det sker hver vinter, at der strander nogle klumpfisk ved vores kyster, men aldrig i denne størrelse, siger Annika Thomsen. Død af kulde Klumpfisken med det spøjse udseende lever sædvanligvis i varmere farvande i den kolde vintertid. Men nogle af klumpfiskene finder ikke vejen gennem den engelske kanal og tilbage til de varme have i Sydeuropa, når vinterkulden presser sig på. Og det er med al sandsynlighed årsagen til denne kæmpe klumpfisks død, fortæller Annika Thomsen. - Den bliver meget langsom, når dens omgivelser er kolde. Så kan fisken ikke optage føde og svømme rundt. Derfor bliver den til sidst afkræftet og strander på land. Ocenaiet i Hirtshals er det eneste danske akarium med klumpfisk. Derfor er dele af klumpfisken nu frosset ned til forskning.

Referat:
Onsdag blev en kæmpe klumpfisk skåret op for at se, hvorfor den lå død på standen ved Saltum.